ai4bharat/Pralekha huggingface dataset:
भूविज्ञान मंत्रालय
खोल महासागर मोहिमेअंतर्गत, सप्टेंबर 2021 मध्ये 119 कोटी रुपयांच्या अर्थसंकल्पीय खर्चाचा समुद्रयान प्रकल्प सुरू करण्यात आला : केंद्रीय मंत्री डॉ जितेंद्र सिंह
नवी दिल्ली, 6 एप्रिल 2023
खोल महासागर मोहिमेअंतर्गत, सप्टेंबर 2021 मध्ये 119 कोटी रुपयांच्या अर्थसंकल्पीय खर्चाचा समुद्रयान प्रकल्प सुरू करण्यात आला, अशी माहिती केंद्रीय राज्यमंत्री  विज्ञान आणि तंत्रज्ञान; राज्यमंत्री  पृथ्वी विज्ञान; पंतप्रधान कार्यालय, कार्मिक, सार्वजनिक तक्रारी, निवृत्ती वेतन, अणुऊर्जा आणि अंतराळ राज्यमंत्री डॉ. जितेंद्र सिंह यांनी आज राज्यसभेत दिली. समुद्रयान प्रकल्पाचा शुभारंभ झाल्यापासून करण्यात आलेल्या 119 कोटी रुपयांच्या निधीचे वाटप, वितरण आणि खर्चाचा तपशीलही त्यांनी सादर केला.
डिसेंबर 2022 मध्ये, मध्य हिंदी महासागर खोऱ्यात, खोल महासागरात पॉलिमेटॅलिक मँगनीज नोड्यूलचा शोध घेण्यासाठी तसेच भूभौतिकीय, महासागरशास्त्रीय आणि समुद्र तळांची वैशिष्ट्ये जाणून घेण्यासाठी स्वयंचलित अंडरवॉटर व्हेईकल वापरून 5270 मीटर खोलीवर प्राथमिक चाचणी घेण्यात आली.  असे मंत्र्यांनी या प्रकल्पाच्या प्रारंभापासून हाती घेण्यात आलेल्या खोल समुद्रातील शोध मोहीमांची माहिती देताना सांगितले.
पृथ्वी विज्ञान मंत्रालय/ राष्ट्रीय ध्रुवीय आणि महासागर संशोधन केंद्र यांनी हिंदी महासागराच्या मध्य भागातील कड्यांच्या खोल-समुद्री प्रदेशांमध्ये बहु-धातू हायड्रोथर्मल सल्फाइड्सच्या संभाव्य स्थानांचा शोध घेण्यासाठी सर्वसमावेशक महासागरशास्त्रीय, भूभौतिकीय, भूवैज्ञानिक आणि जैविक माहिती गोळा केली आहे, असेही डॉ जितेंद्र सिंह यांनी सांगितले. संकलित करण्यात आलेल्या माहितीचे विश्लेषण, एकात्मिकरण आणि निष्कर्षणामुळे हिंदी महासागराच्या समुद्रतळाशी संभाव्य हायड्रोथर्मल व्हेंटिंग आणि खनिजीकरणाच्या अनेक स्थानांचा शोध लागला आहे. याव्यतिरिक्त, अनेक नवीन जैविक प्रजातींची देखील ओळख पटली आहे.S.Patil/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 91
भूविज्ञान मंत्रालय
पुढल्या 12 तासात ‘गज’ चक्रीवादळाची तीव्रता वाढण्याची शक्यता
नवी दिल्ली, 14 नोव्हेंबर 2018
‘गज’ चक्रीवादळ पश्चिम-मध्य, पूव-मध्य आणि दक्षिण बंगालच्या पश्चिमी दिशेकडे सरकत आहे. गेल्या सहा तासात त्याचा वेग 10 कि.मी. प्रती तास होता. आज सकाळी 11.30 ते दक्षिण-पूर्व, पश्चिम-मध्य आणि दक्षिण बंगालच्या उपसागरात होतं. पुढल्या 12 तासात त्याची तीव्रता वाढण्याची शक्यता आहे. पश्चिम-दक्षिण, पश्चिम दिशेकडे सरकत असताना उद्या त्याची तीव्रता कमी होण्याची शक्यता आहे. उद्या संध्याकाळपर्यंत ते तामिळनाडूची किनारपट्टी ओलांडेल. वादळी वाऱ्यांचा वेग 80 ते 90 कि.मी. प्रती तास राहील, असा अंदाज आहे. 15 आणि 16 नोव्हेंबरला तामिळनाडू आणि पुद्दुचेरीमध्ये मुसळधार पावसाचा इशारा देण्यात आला असून आंध्र प्रदेशच्या दक्षिण किनारपट्टीवर अनेक ठिकाणी मुसळधार पाऊस पडेल. 14 आणि 15 नोव्हेंबरला मच्छिमारांनी समुद्रात जाऊ नये असा इशारा देण्यात आला आहे.
N.Sapre/S.Kane/P.Kor
(Visitor Counter : 73
संरक्षण मंत्रालय
लष्करप्रमुख जनरल एम एम नरवणे यांचा मुंबई दौरा
मुंबई, 14 सप्टेंबर 2021
- लष्करप्रमुख दोन दिवसांच्या मुंबई भेटीवर
- लष्करप्रमुखांनी पश्चिमी नौदल कमांड आणि आयएनएस तेग युद्धनौकेला भेट दिली
- लष्करप्रमुखांनी महाराष्ट्राच्या राज्यपालांची भेट घेतली, माजी सैनिकांच्या कल्याणासंबंधी मुद्यांवर केली चर्चा
- लष्करप्रमुखांनी 'मेक इन इंडिया' उपक्रमाचा भाग म्हणून लष्करासाठी अत्याधुनिक उपकरणांची निर्मिती आणि पुरवठा करण्याबाबत प्रमुख उद्योगांच्या प्रतिनिधींची भेट घेतली
लष्करप्रमुख जनरल एम एम नरवणे, पीव्हीएसएम, एव्हीएसएम, एसएम, व्हीएसएम, एडीसी 12 सप्टेंबर 2021 रोजी दोन दिवसांच्या मुंबई दौऱ्यावर आले. आर्मी वाइफ्स वेल्फेअर असोसिएशनच्या अध्यक्ष वीणा नरवणे त्यांच्यासोबत होत्या. लेफ्टनंट जनरल एसके पराशर, एव्हीएसएम, व्हीएसएम, जीओसी महाराष्ट्र, गुजरात आणि गोवा क्षेत्र आणि आर्मी वाइव्हज वेल्फेअर असोसिएशनच्या विभागीय अध्यक्ष ममता पराशर यांनी त्यांचे मुंबईत स्वागत केले.
लष्करप्रमुखांनी 13 सप्टेंबर रोजी पश्चिमी नौदल कमांडला भेट दिली. यावेळी त्यांना समारंभपूर्वक मानवंदना देण्यात आली. त्यांनी फ्लॅग ऑफिसर कमांडिंग-इन-चीफ, पश्चिमी नौदल कमांड, व्हाइस एडमिरल आर हरी कुमार, पीव्हीएसएम, एव्हीएसएम, व्हीएसएम यांच्याशी संवाद साधला.
त्यांनी दोन्ही सेनादलांदरम्यानचे सहकार्य, कार्य सज्जता आणि प्रशासकीय मुद्यांवर चर्चा केली.
लष्करप्रमुखांनी शीख लाइट इन्फंट्री रेजिमेंटशी संलग्न स्टील्थ गाइडेड मिसाइल फ्रिगेट आयएनएस तेगलाही भेट दिली, यावेळी त्यांना या युद्धनौकेच्या क्षमतेबद्दल माहिती देण्यात आली.
त्यानंतर लष्करप्रमुखांनी महाराष्ट्राचे राज्यपाल भगतसिंग कोश्यारी यांची भेट घेतली आणि महाराष्ट्रातील माजी सैनिकांच्या कल्याण आणि पुनर्वसनाशी संबंधित मुद्यांवर चर्चा केली.
‘मेक इन इंडिया’ उपक्रमाला चालना देत त्यांनी संरक्षण दलांसाठी अत्याधुनिक उपकरणांच्या निर्मिती आणि पुरवठ्यासाठी संरक्षण क्षेत्रात सहभाग असलेल्या प्रमुख उद्योगांच्या प्रतिनिधींशीही संवाद साधला.
M.Iyengar/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 130
माहिती आणि प्रसारण मंत्रालय
केंद्रीय राज्यमंत्री डॉ एल मुरुगन यांनी राष्ट्रपती पदी निवड झालेल्या द्रौपदी मुर्मू यांची घेतली भेट
नवी दिल्ली, 22 जुलै 2022
भारताच्या राष्ट्रपतीपदाच्या निवडणुकीत विजयी झालेल्या द्रौपदी मुर्मू यांची केंद्रीय माहिती आणि प्रसारण राज्यमंत्री डॉ एल मुरुगन यांनी भेट घेतली. द्रौपदी मुर्मू या एक ऐतिहासिक नेत्या असून त्यांनी जीवनात अतिशय प्रतिकूल परिस्थितीवर मात केली आहे आणि सामाजिक कार्यात भरीव योगदान दिले आहे, असे ट्विट डॉ एल मुरुगन यांनी केले आहे. निवडणुकीत मिळवलेल्या या यशाबद्दल डॉ मुरुगन यांनी द्रौपदी मुर्मू यांचे अभिनंदन केले आहे.
S.Patil/B.Sontakke/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 106
आरोग्य आणि कुटुंब कल्याण मंत्रालय
कोविड – 19 बाबत अद्ययावत माहिती
नवी दिल्ली, 18 ऑक्टोबर 2021
देशव्यापी लसीकरण मोहिमेअंतर्गत आतापर्यंत 97.79 कोटी लसीच्या मात्रा देण्यात आल्या आहेत
गेल्या 24 तासात 13,596 नवीन रुग्णांची नोंद झाली, 230 दिवसातील नीचांकी संख्या
सध्या रुग्ण बरे होण्याचा दर 98.12 % ; मार्च 2020 पासून सर्वाधिक दर
गेल्या 24 तासात 19,582 रुग्ण बरे झाले, एकूण बरे झालेल्या रुग्णांची संख्या वाढून 3,34,39,331
उपचाराधीन रुग्णांची संख्या एकूण रुग्णसंख्येच्या 1 % पेक्षा कमी आहे, सध्या त्याचे प्रमाण 0.56 % आहे मार्च 2020 पासून सर्वात कमी
भारतातील उपचाराधीन रुग्णांची संख्या 1,89,694 आहे, 221 दिवसातील ही सर्वात कमी संख्या आहे.
साप्ताहिक पॉझिटिव्हिटी दर  गेले 115 दिवस 3 % पेक्षा कमी
दैनंदिन पॉझिटिव्हिटी दर  गेले 49 दिवस 3% पेक्षा कमी
आतापर्यंत एकूण 59.19 कोटी चाचण्या करण्यात आल्या.
पंतप्रधान कार्यालय
पंतप्रधान 27 ऑक्टोबर रोजी पीएम स्वनिधी योजनेच्या उत्तर प्रदेशातील लाभार्थ्यांशी साधणार संवाद
नवी दिल्ली, 25 ऑक्टोबर 2020
पंतप्रधान नरेंद्र मोदी 27 ऑक्टोबर रोजी सकाळी 10:30 वाजता पीएम स्वनिधी योजनेच्या उत्तर प्रदेशातील लाभार्थ्यांशी व्हिडिओ कॉन्फरन्सिंगद्वारे संवाद साधणार आहेत. उत्तर प्रदेशचे मुख्यमंत्रीही यावेळी उपस्थित राहतील.
कोविड-19 मुळे प्रभावित रस्त्यावरील गरीब विक्रेत्यांना उपजीविका सुरु करण्याबाबत मदत करण्यासाठी 1 जून 2020 रोजी पंतप्रधान फेरीवाले विक्रेता आत्मनिर्भर निधी  ही योजना सुरू करण्यात आली.
आतापर्यंत या योजनेंतर्गत एकूण 24 लाखाहून अधिक अर्ज प्राप्त झाले असून त्यापैकी 12 लाखाहून अधिक मंजूर झाले असून सुमारे 5.35 लाख कर्ज वितरित करण्यात आली आहेत. उत्तर प्रदेश राज्यात 6 लाखाहून अधिक अर्ज दाखल करण्यात आले असून त्यापैकी सुमारे 3.27 लाख मंजूर झाले असून 1.87 लाख कर्ज वितरित करण्यात अली आहेत.
उत्तर प्रदेशमधील या योजनेचे लाभार्थी हा संवाद पाहू शकतील, डीडी न्यूजवर देखील याचे थेट प्रक्षेपण केले जाईल.R.Tidke/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
कृषी मंत्रालय
पिकांचे नुकसान कमी करण्यासाठीचे उपाय
नवी दिल्ली, 13 फेब्रुवारी 2021
नैसर्गिक आपत्ती, कीटकांचा हल्ला, शीतलहरी / दव, रोग इत्यादींच्या पार्श्वभूमीवर पिकांना होणाऱ्या नुकसानीचे सरकारने विशिष्ट राज्ये / ठिकाणी आवश्यकतेनुसार व्यापक प्रमाणात मूल्यांकन केले आहे.
राजस्थानमध्ये आणि कीड/कीटकांच्या हल्ल्यामुळे मध्यप्रदेशात आणि राजस्थानमध्ये दुष्काळाच्या पार्श्वभूमीवर झालेल्या पिकांच्या नुकसानीचे मूल्यांकन करण्यासाठी सन 2020-21 मध्ये सरकारने आंतर-मंत्रालयीन केंद्रीय पथकांची स्थापना केली आहे.
त्यांनी आपत्तींना तोंड देण्यासाठी 2020 मध्ये विविध संस्थांच्या सहभागाने आपत्ती व्यवस्थापन योजनेचा आढावा घेतला आहे आणि ती अद्ययावत केली आहे तसेच प्रसारमाध्यम व्यवस्थापन केले आहे.
मागील तीन वर्षात झालेल्या नुकसानीचा तपशील पुढीलप्रमाणेः
- सन 2020-21 मध्ये टोळधाडीमुळे हरियाणा, मध्य प्रदेश, महाराष्ट्र, उत्तर प्रदेश आणि उत्तराखंडमध्ये अनुक्रमे 6520 हेक्टर, 4400 हेक्टर, 806 हेक्टर, 488 हेक्टर, आणि 267 हेक्टर क्षेत्रावरील पिकांचे नुकसान झाले आहे.
- 2019-20 दरम्यान टोळधाडीमुळे राजस्थानच्या आठ जिल्ह्यात 1,79,584 हेक्टरवरील आणि गुजरातच्या दोन जिल्ह्यात 19,313 हेक्टरवरील पिकांचे नुकसान झाले आहे. राजस्थानात बीकानेर, हनुमानगड आणि श्री गंगानगर क्षेत्र येथे अनुक्रमे 2235, 140 आणि 1027 हेक्टर क्षेत्रावर टोळधाड आली.
- 2018-19 आणि 2019-20 मध्ये लष्करी अळीच्या हल्ल्यात 5.00 आणि 7.00 लाख हेक्टरचे नुकसान झाले होते. महाराष्ट्रात 2019-20 मध्ये 8.60 लाख हेक्टरवर आणि कर्नाटकमध्ये 263,000 हेक्टर क्षेत्रावर किडीचा प्रादुर्भाव झाला होता.
- पिकांना झालेल्या नुकसानीला तोंड देण्यासाठी व तिचे प्रमाण कमी करण्यासाठी सरकारने राबविलेल्या काही प्रमुख योजना खालीलप्रमाणे आहेतः
- नैसर्गिक आपत्तीमुळे पिकांच्या नुकसानाविरूद्ध शेतकऱ्यांना विमा संरक्षण देण्यासाठी प्रधानमंत्री फसल विमा योजना लागू करणे.
- प्रतिकूल हवामानाच्या घटनांपासून विमा संरक्षण देण्यासाठी पुनर्रचित हवामान आधारीत पीक विमा योजना आणि कमीतकमी वेळात दाव्यांचा निपटारा करण्याचा फायदा.
- एक वर्षापर्यंत 3.00 लाख रुपयांपर्यंत अल्प मुदतीच्या पीक कर्जासाठी शेतकऱ्यांना व्याज अनुदान योजना.
- इतर महत्वाच्या योजनांमध्ये, वनस्पती विलगीकरण सुविधांचे मजबुतीकरण व आधुनिकीकरण, जिल्हा दुष्काळ पुरावा योजना, साप्ताहिक आधारावर केंद्रस्तरीय देखरेख बैठक आणि राज्ये / केंद्रशासित प्रदेशांना पीक हवामान पाहणी गट अहवाल आणि भारतीय कृषी संशोधन परिषदद्वारा देखरेख व कीड व्यवस्थापन यांचा समावेश आहे.
प्रधानमंत्री फसल बीमा योजना व पुनर्रचित हवामान आधारित पीक विमा योजनेअंतर्गत देण्यात आलेला निधी:
|
|
Plan/ Year
|
|
Expenditure 
|
|
2018-19
|
|
11945.38
|
|
2019-20
|
|
12638.32
|
|
2020-21|
|
9799.8631.12.2020 रोजी.
केंद्रीय कृषी व शेतकरी कल्याण मंत्री नरेंद्रसिंह तोमर यांनी राज्यसभेत लेखी उत्तरात ही माहिती दिली.S.Patil/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 174
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 18 मे 2021
|
|
- Daily Recoveries more than 4 Lakh in the country, for the first time
- PM interacts with Group of Doctors from across the country to discuss Covid situation
- Railways set to have 86 Oxygen plants for its hospitals
#Unite2FightCorona
#IndiaFightsCorona
PRESS INFORMATION BUREAU
MINISTRY OF INFORMATION AND BROADCASTING
GOVERNMENT OF INDIA
आरोग्य मंत्रालयाची कोविड-19 शी संबंधित घडामोडींवरील माहिती
सर्व आरोग्य कर्मचारी आणि पहिल्या फळीत काम करणाऱ्या कोरोना योद्ध्यांच्या समर्पित आणि अथक परिश्रमांतून लक्षणीय यश मिळवत भारतात आज पहिल्यांदाच कोरोनामुळे बरे झालेल्या रुग्णांची दैनंदिन संख्या,चार लाखांपेक्षा अधिक नोंदली गेली आहे.
गेल्या 24 तासांत देशात 4,22,436 रुग्ण कोरोनामुक्त झाले आहेत.
गेल्या 14 दिवसातली रुग्ण बरे होण्याचीसरासरी संख्या 3,55,944 इतकी नोंदवण्यात आली आहे. खाली दिलेल्या आलेखात, गेल्या 14 दिवसातील बरे झालेल्या रुग्णांचे प्रमाण दर्शवले आहे.
गेल्या 24 तासांत देशभरात, 2,63,533 नव्या रुग्णांची नोंद झाली.
देशभरात नव्याने आलेल्या कोरोना रुग्णांची संख्या आज सलग दुसऱ्या दिवशी तीन लाखांपेक्षा कमी आहे. गेल्या 24 तासांत कोरोना रुग्णांच्या संख्येत,1,63,232 इतकी घट नोंदवण्यात आली आहे.
13 मार्च पासून, भारतातील कोरोना रुग्ण आणि बरे झालेल्या रुग्णांची संख्या आणि प्रमाण खालील नकाशात आपल्याला बघायला मिळते.
भारतात बरे झालेल्या रुग्णांची एकूण संख्या आज 2,15,96,512 पर्यंत पोचली. त्यामुळे रुग्ण बरे होण्याचा राष्ट्रीय दर 85.60% टक्क्यांपर्यंत पोचला आहे.
नव्या रूग्णांपैकी 75.77% रुग्ण दहा राज्यातले आहेत.
तर दुसरीकडे, सक्रीय रुग्णांची संख्या 33,53,765 पर्यंत कमी झाली आहे. यानुसार, देशातील एकूण पॉझिटिव्ह रुग्णांपैकी सक्रीय रुग्णांचे प्रमाण 13.29% इतके आहे.
आठ राज्यांमध्ये सक्रीय रुग्णांची संख्या 69.01% इतकी आहे.
भारतात तिसऱ्या टप्प्यात, आतापर्यंत 18.44 कोटींपेक्षा जास्त लोकांना लसींच्या मात्रा देण्यात आल्या आहेत.
आतापर्यंत, आज सकाळी सात वाजेपर्यंतच्या प्राथमिक आकडेवारीनुसार, एकूण 26,87,638 सत्रांमधून 18,44,53,149 लसींच्या मात्रा लाभार्थ्यांना देण्यात आल्या. यात, 96,59,441 आरोग्य कर्मचाऱ्यांना पहिली मात्रा आणि 66,52,389 आरोग्य कर्मचाऱ्यांना दुसरी मात्रा देण्यात आली आहे. पहिल्या फळीत काम करणाऱ्या कोरोना योध्यांपैकी 1,45,00,303 जणांना पहिली मात्रा, तर 82,17,075 जणांना दुसरी मात्रा देण्यात आली आहे. 18 ते 44 वर्षे वयोगटातील 59,39,290 लाभार्थ्यांना पहिली मात्रा आणि 45 ते 60 वर्षे वयोगटातील 92,43,104 लाभार्थ्यांना दुसरी मात्रा देण्यात आली आहे. 60 वर्षांपेक्षा अधिक वयाच्या 5,46,64,577 लाभार्थ्यांना पहिली मात्रा आणि 1,79,12,354 लाभार्थ्यांना दुसरी मात्रा देण्यात आली आहे.
इतर अपडेटस्
आयुष मंत्रालय
पारंपरिक औषध प्रणाली संदर्भात भारताने 20 जुलै 2023 ला आसियान देशांच्या परिषदेचे केले आयोजन
पारंपरिक औषध प्रणालींमध्ये "ॲक्ट ईस्ट पॉलिसी" च्या विस्तारासाठी आयुषमध्ये अभूतपूर्व क्षमता : केंद्रीय आयुष मंत्री
नवी दिल्ली, 13 जुलै 2023
भारताचे परराष्ट्र मंत्रालय, आसियान मधील भारतीय दूतावास आणि आसियान सचिवालयाच्या सहकार्याने आयुष मंत्रालयाने 20 जुलै 2023 रोजी आसियान देशांसाठी, नवी दिल्लीत पारंपारिक औषधांवरील परिषद आयोजित केली आहे.
भारत आणि आसियान देशांमधील व्यासपीठ बळकट करण्याच्या दृष्टीने पारंपरिक औषधांच्या क्षेत्रात या देशांमधील सर्वोत्तम पद्धती सामायिक करण्यासाठी आणि भविष्यातील सहकार्यासाठी मार्गदर्शक आराखडा तयार करणे हे या पारंपरिक औषधांवरील परिषदेचे उद्दिष्ट आहे.
"भारत आणि आसियान मधील बहुआयामी संबंध हे समान भौगोलिक, ऐतिहासिक आणि सांस्कृतिक संबंधांच्या मजबूत पायावर उभे असून हे संबंध दोन हजार वर्षांहून अधिक जुने आहेत." असे केंद्रीय आयुष मंत्री सर्बानंद सोनोवाल यांनी सांगितले. या परिषदेच्या पार्श्वभूमीवर ते माध्यमांना संबोधित करत होते.
"म्यानमार येथे नोव्हेंबर 2014 मध्ये 12 व्या आसियान भारत शिखर परिषदेमध्ये भारताचे पंतप्रधान नरेंद्र मोदी यांनी ‘अॅक्ट ईस्ट पॉलिसी’ घोषित केली, यामुळे धोरणात्मक सहकार्याला एक नवी गती मिळाली. जवळपास दशकभरानंतर पारंपरिक औषधांवरील भारत आसियान परिषद आयोजित केली जात आहे, हे भारताचे आसियानसोबतचे सहकार्य अधिक दृढ करण्याच्या दिशेने एक मोठे पाऊल आहे.”, असे त्यांनी सांगितले.
“पंतप्रधान नरेंद्र मोदी यांनी आरोग्य आणि कुटुंब कल्याण मंत्रालयाच्या अंतर्गत आयुष विभागाचे स्वतंत्र आयुष मंत्रालयात रूपांतर केल्यानंतर 2014 सालापासून गेल्या 9 वर्षांत आयुष क्षेत्राची अनेक पटीने वाढ झाली आहे, असे सोनोवाल यांनी आयुष मंत्रालयाच्या कामगिरीबद्दल तपशील सादर करताना सांगितले. मधुमेह, कर्करोग, मानसिक आरोग्य यांसारख्या विविध असंसर्गजन्य रोग तसेच कोविड सारख्या संसर्गजन्य रोगांच्या उपचार आणि प्रतिबंधाच्या दृष्टीने, आयुष प्रणालीवर उच्च दर्जाचे संशोधन करण्यासाठी सद्यस्थितीत आयुष मंत्रालय ब्रिटन, अमेरिका , जपान, ब्राझील, जर्मनी या देशांमधील अनेक उच्च दर्जाच्या आंतरराष्ट्रीय संस्था तसेच वैज्ञानिक आणि औद्योगिक संशोधन परिषद, विज्ञान आणि तंत्रज्ञान विभाग , जैवतंत्रज्ञान विभाग , आयआयटी इत्यादी राष्ट्रीय संस्थांशी संलग्न आहे. आसियान परिषद आयुष मंत्रालयाने राबवलेल्या विविध प्रकल्पांचे संशोधन फलित सामायिक करण्यासाठी एक व्यासपीठ प्रदान करेल. त्याचप्रमाणे आसियान देशही त्यांचे अनुभव सांगतील.”, असे सोनोवाल यांनी सांगितलॆ.
"पारंपरिक औषधांना प्रोत्साहन देण्यासाठी आसियान सदस्य देशांच्या नियामक चौकटीमधील अलीकडील घडामोडी सामायिक करण्यासाठी देखील ही परिषद एक व्यासपीठ प्रदान करेल.", असे सोनोवाल यांनी परिषदेची उद्दिष्टे अधोरेखित करताना सांगितले.
नवी दिल्ली येथील विज्ञान भवन येथे होणाऱ्या या एक दिवसीय परिषदेत एकूण 75 सहभागी होणार असून 8 आसियान देशांचे आंतरराष्ट्रीय प्रतिनिधी आणि 2 आंतरराष्ट्रीय प्रतिनिधी आभासी पद्धतीने विचारमंथन करतील आणि पारंपरिक औषधांसंदर्भात त्यांचे विचार मांडणार आहेत.
N.Chitale/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 108
पंतप्रधान कार्यालय
भारताच्या समृद्ध सांगीतिक परंपरेचे जतन आणि उत्सव करण्याच्या प्रयत्नांचा पंतप्रधानांनी केली प्रशंसा
भारताची समृद्ध सांगीतिक परंपरा जपण्याच्या आणि तिचा उत्सव साजरा करण्याच्या प्रयत्नांची पंतप्रधान नरेंद्र मोदी यांनी प्रशंसा केली आहे. यामुळे, देशातील युवा वर्ग आणि आपली संस्कृती यातील बंध अधिक दृढ होतील, असे पंतप्रधानांनी म्हटले आहे.
कला रामनाथ यांनी केलेल्या ट्वीटला प्रतिसाद देतांना, पंतप्रधानांनी म्हटले आहे;
"अद्वितीय प्रयत्न, यातून भारताच्या समृद्ध सांगीतिक परंपरेचे जतन करण्याचा आपला ध्यास आणि समर्पण दिसून येते. यामुळे, आपले युवा आणि भारतीय संस्कृती यातील बंध अधिक घट्ट होतील, असा मला विश्वास आहे.”
पंतप्रधान कार्यालय
पंतप्रधानांनी सामायिक केली काशी इथल्या देव दिवाळीची क्षणचित्रे
नवी दिल्ली, 7 नोव्हेंबर 2022
पंतप्रधान नरेंद्र मोदी यांनी काशी इथे साजऱ्या झालेल्या देव दिवाळीची सुंदर क्षणचित्रे सामायिक केली आहेत.
या प्रसंगी केलेल्या ट्विटमध्ये पंतप्रधान म्हणाले,
“काशीची अद्भुत आणि अलौकिक देव दिवाळी भारावून टाकणारी आहे. या प्राचीन आणि पवित्र नगरीतल्या उत्सवाची काही क्षणचित्रे
“देव दिवाळी ही विशेष असते आणि काशीमध्ये देव दिवाळी अधिकच संस्मरणीय आहे. काशी या शाश्वत नगरीची ही अतिसुंदर छायाचित्रे.”
N.Chitale/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
उपराष्ट्रपती कार्यालय
देशाच्या कल्याणात शेतकऱ्यांची भूमिका महत्त्वाची – उपराष्ट्रपती
हवामान बदल हे संपूर्ण जगासमोरचे आव्हान
नवी दिल्ली, 28 मार्च 2019
देशाच्या कल्याणात शेतकऱ्यांची भूमिका महत्त्वाची असून, देशातली अन्नसुरक्षा राखण्यात ते महत्वाची भूमिका बजावत असल्याचे उपराष्ट्रपती एम.व्यंकय्या नायडू यांनी म्हटले आहे. ते आज नवी दिल्ली येथे डब्ल्यूआरआय इंडियाने आयोजित केलेल्या ‘कनेक्ट करो’ या वार्षिक समारंभात बोलत होते.
कृषी क्षेत्र अधिक फायदेशीर व शाश्वत होण्यासाठी पावले उचलण्याची गरज त्यांनी व्यक्त केली. शेतकऱ्यांचे उत्पन्न वाढावे यासाठी त्यांच्या मालाला अधिक बाजारपेठा उपलब्ध झाल्या पाहिजेत असे त्यांनी सांगितले.
निसर्गाच्या संवर्धनासाठी विकासाच्या धोरणात सुधारणा करण्याची गरज असून, त्यासाठी सामूहिक प्रयत्न आवश्यक असल्याचे उपराष्ट्रपतींनी सांगितले. हवामान बदल हे संपूर्ण जगासमोरचे आव्हान आहे. निसर्गाचे संतुलन साधण्यासाठी सरकार, जनता, खासगी क्षेत्र सर्वांनी एकत्रितपणे प्रयत्न करण्याची गरज त्यांनी व्यक्त केली.
वृक्षारोपण, स्वच्छता, स्त्रीशिक्षण यावर रचनात्मक लोकचळवळींचे आवाहन त्यांनी केले. निसर्गसंवर्धनाचे धडे विद्यार्थ्यांना शालेय जीवनापासून दिले गेले पाहिजेत.
आर्थिक विकासाशी तडजोड न करता कार्बन उत्सर्जन कमी करणारे विकासाचे मार्ग जाणीवपूर्वक अवलंबण्याची, नैसर्गिक संसाधनांचा वापर न्याय्य आणि संवेदनशीलतेने करण्याचा सल्ला उपराष्ट्रपतींनी दिला. लोकसंख्या वाढ आणि त्याच्या परिणामांबाबत रचनात्मक परिसंवादाची गरज उपराष्ट्रपतींनी व्यक्त केली.
नवीकरणीय ऊर्जा स्रोतांसाठी भारत प्रतिबद्ध असून, यातूनच आंतरराष्ट्रीय सौरआघाडीची स्थापना झाली आहे. या क्षेत्रात रोजगाराच्या नव्या संधी उपलब्ध करुन देण्याची आणि सकल देशांतर्गत उत्पादनात योगदान देण्याची क्षमता आहे. तसेच यामुळे अधिकाधिक स्वच्छ ऊर्जा निर्माण होईल, असे उपराष्ट्रपती म्हणाले. वायू प्रदूषण आणि त्याच्या परिणामांबाबत विशेषत: मुलांवर होणाऱ्या परिणमांबाबत त्यांनी चिंता व्यक्त केली.
N.Sapre/S.Kakade/D.Rane
(Visitor Counter : 181
पंतप्रधान कार्यालय
‘खेलो इंडिया’ स्पर्धेच्या यशस्वी सांगतेबद्दल पंतप्रधानांनी मानले आसाम सरकार आणि जनतेचे आभार
‘खेलो इंडिया’ युवा स्पर्धांच्या धर्तीवर दरवर्षी खेलो इंडिया विद्यापीठ स्पर्धा होणार
पहिल्या विद्यापीठ स्पर्धा ओडिशातील कटक आणि भुवनेश्वर येथे 22 फेब्रुवारी ते 1 मार्च दरम्यान
नवी दिल्ली, 26 जानेवारी 2020
‘मन की बात’ कार्यक्रमात पंतप्रधान नरेंद्र मोदी यांनी आज आसाम सरकार आणि जनतेचे खेलो इंडिया क्रीडा स्पर्धांच्या यशस्वी आयोजनाबद्दल आभार मानले.
या स्पर्धेत वेगवेगळ्या राज्यातल्या 6000 खेळाडूंनी सहभाग घेतला होता. या स्पर्धेत 80 विक्रम मोडले गेले त्यापैकी 56 विक्रम मुलींनी मोडले याचा पंतप्रधानांनी उल्लेख केला. 2018 साली खेलो इंडिया स्पर्धा सुरू झाल्यावर पहिल्यावर्षी उपस्थित 3500 विद्यार्थ्यांनी भाग घेतला. मात्र, केवळ तीन वर्षात ही संख्या 6000 विद्यार्थ्यांपर्यंत पोहोचली. याविषयी पंतप्रधानांनी आनंद व्यक्त केला.
या स्पर्धेत सहभागी होणारे खेळाडू आणि त्यांच्या पालकांच्या प्रेरणादायी कथा पंतप्रधानांनी सांगितल्या. तामिळनाडूमधल्या योगन नाथन ची कथा त्यांनी सांगितली. योगन नाथन हा तामिळनाडूतला विडी कामगार आहे. मात्र, त्याची मुलगी पुर्णश्रीने भारोत्तोलन स्पर्धेत सुवर्ण पदक मिळवून सर्वांचे मन जिंकून घेतले, असा उल्लेख पंतप्रधानांनी केला.
कार-निकोबारच्या डेव्हिडचं माता-पित्यांचे छत्र बालपणीच गेले. त्याच्या काकांनी त्याला वाढवले. काकांच्या पाठिंब्यामुळेच डेव्हिडने फुटबॉल खेळायला सुरूवात केली. मात्र, मोठा झाल्यावर त्याला सायलिंगमध्ये रुची वाटायला लागली. खेलो इंडिया स्पर्धेत त्याने सायलिंगमध्ये भाग घेतला आणि 200 मीटर सायलिंग गटात सुवर्ण पदक जिंकत नवा इतिहास रचला.
मुंबईतल्या करिना शंक्ताची प्रेरणादायी कथाही पंतप्रधानांनी सांगितली. जलतरण स्पर्धेतल्या 17 वर्षे वयाखालील 100 मीटर ब्रेस्ट स्ट्रोक गटात तिने सुवर्णपदक जिंकले आणि नवा राष्ट्रीय विक्रम निर्माण केला. या करिनाला दहावीत असताना गुडघ्याला झालेल्या दुखापतीमुळे जलतरण सोडून द्यावे लागले होते. मात्र तिने आणि तिच्या आईने हिंमत सोडली नाही. त्यांच्या अथक परिश्रमातूनच आज करिनाला हे यश मिळाले आहे. या राष्ट्रीय स्पर्धांमधून देशभरातल्या खेळाडूंना त्यांचे छंद आणि कौशल्य दाखवण्याची संधीही मिळते आहे, असे सांगून यामुळेच या स्पर्धा आता विद्यापीठ पातळीवरही घेण्याचा निर्णय आम्ही घेतला आहे, असे पंतप्रधानांनी सांगितले. खेलो इंडिया विद्यापीठ स्पर्धा पहिल्यांदा ओडिशामधल्या कटक आणि भुवनेश्वर या शहरात 22 फेब्रुवारी ते 1 मार्च दरम्यान भरवल्या जातील, अशी माहिती त्यांनी दिली. या क्रीडा स्पर्धांमध्ये 3000 पेक्षा अधिक खेळाडू सहभागी होणार आहेत, असेही त्यांनी सांगितले.
फिट इंडिया
पंतप्रधानांनी ‘फिट इंडिया’ शालेय अभियानाला मिळत असलेल्या यशाबद्दलही आनंद व्यक्त केला. या मोहिमेसाठी 65 हजार शाळांना मोहिमेत सहभागी असल्याचे प्रमाणपत्र मिळाले आहे, असे त्यांनी सांगितले. देशभरातल्या शाळांनी शैक्षणिक अभ्यासक्रमात शारीरिक व्यायाम आणि क्रीडा यांना बरोबरीचे स्थान द्यावे आणि फिट स्कूल बनवण्यात हातभार लावावा, असे आवाहन त्यांनी केले.
B.Gokhale/R.Aghor/P.Kor
(Visitor Counter : 108
रेल्वे मंत्रालय
रेल्वे मंत्रालयातर्फे ‘संचार वाढविण्यासाठी तंत्रज्ञानाचा वापर’ या विषयावरील परिसंवादाचे आयोजन, आपूर्ती मोबाईल ॲपचे पियुष गोयल यांच्या हस्ते उद्घाटन
(नवी दिल्ली, 6 सप्टेंबर 2018
रेल्वे मंत्रालय आणि रेल्वे माहिती सेवा केंद्रातर्फे आज नवी दिलली येथे ‘संचार वाढविण्यासाठी तंत्रज्ञानाचा वापर’ या विषयासंदर्भात परिसंवाद आयोजित करण्यात आला. रेल्वे मंत्री पियुष गोयल या समारंभाला प्रमुख पाहुणे म्हणून उपस्थित होते. भारतीय रेल्वेच्या ई खरेदी यंत्रणेच्या ‘आपूर्ती’ या मोबाईल ॲपचे उद्घाटनही यावेळी रेल्वेमंत्र्यांच्या हस्ते झाले.
भारतीय रेल्वेला तिचे वैभव परत मिळवून देण्यासाठी तंत्रज्ञानाचा वापर अपरिहार्य असल्याचे मत गोयल यांनी यावेळी व्यक्त केले. रेल्वेशी संबंधित विविध घटकांचे आधुनिकीकरण होत असून त्यामुळे रेल्वेची कार्यक्षमता वाढत असल्याचे त्यांनी नमूद केले. देशभरातील 710 रेल्वे स्थानकांवर वायफाय सुविधा उपलब्ध असल्याची माहितीही त्यांनी यावेळी दिली.
S.Tupe/M.Pange/P.Kor